Kérdések az Aceton jódozása c. méréshez	
1.	Hogyan lehetséges az, hogy az aceton jódozásnál a jód koncentrációját mértük, pedig tudjuk, hogy attól kezdetben nem függ a koncentráció sebesség?
**2.	Az aceton jódozásánál két reakció követi egymást.Melyik ez a kettő? Hogyan lehetett ezek sebességét külön-külön meghatározni?
3.	Mikor és miért volt gyakorlatilag állandó a reakciósebesség az aceton jódozása során?
4.	Milyen galváncella elektromotoros erejét mérte az aceton jódozás során? Hogyan lehetett ebből a jódfogyást kiszámítani?
5.	Milyen relativ kiindulási koncentrációkkal valósítható meg, hogy az aceton jódozás reakciósebessége kezdetben nőjön, majd később csökkenjen?  s a és i a sav az aceton és a jód  kiindulási koncentrációi.
*6.	Mi a reakciórend fogalma? Hogyan határozza meg? Az aceton jódozási reakció hányadrendű?
7.	Írja fel az aceton jódozás sebességi egyenleteit. Hogyan határozta meg a sebességi állandót.
8.	Hogyan vette figyelembe a I-3 mennyiségét az aceton jódozási reakciónál?
9.	Hányad rendű az aceton jódozási reakció? Mik a részrendek?
10.	Mi a reakciósebesség értéke a reakció első szakaszának legvégén (a jód elfogyása előtti pillanatban), ha az aceton kezdeti koncentrációja a, a savé s és a jódé j ?
*11.	Aceton jódozása esetén 0.03mól/dm3 kiindulási jód-, 0.05 mól/dm3 aceton- és 0.01 mól/dm3 sósav- koncentráció esetén a kiindulásinak hányszorosa lesz a koncentrációsebesség maximuma, és mekkora lesz a jód teljes elfogyása előtt?
***12.	Miért volt gyakorlatilag állandó a reakciósebesség az aceton jódozása során a reakció első szakaszában?
***13.	Hogyan számolta ki a reakciósebességi állandót az enol jódozása esetén?
14.	Hogyan határozta meg a jód részrendjét az enol jódozásának reakciójában?
15.	Hányad rendű az aceton jódozás első és második reakciója? Mik a részrendek?
16.	Acetont jódozunk.  A kezdeti koncentrációk acetonra és jódra nézve egyaránt 0.25 mol/dm3, savra nézve 0.05 mol/dm3. Számítsa ki, hogy mekkora a relatív (a kezdetihez képesti) reakciósebesség, ha a jód koncentrációja 0.20 ; 0.15 ; 0.10  ill. 0.05 mol/dm3 -re csökken!
17.	Írja fel az aceton jódozásnál alkalmazott galváncella EME-jének Nernst egyenletét.
**18.	Milyen módszerrel határozta meg a jód koncentrációját az aceton jódozás során? Milyen más módszert lehetne még használni?
20. 	Hogyan határozná meg az aceton jódozási reakció aktiválási energiáját a laboratóriumi készülékkel?
21.	Irja fel az aceton jódozásának részreakcióit és a bruttó reakciót. Hogyan függ a reakciósebesség a jód és a sav koncentrációjától?
22.	Rajzolja fel a jódkoncentráció - idő görbét, s ossza fel szakaszokra.
23.	Mi a szerepe a reakcióelegyhez adagolt sósavnak az aceton-jódozásnál?
24.	Mi a reakciósebesség és a reakciórend fogalma? Hogyan határozna meg részrendeket?
25.	Mit nevezünk autokatalítikus reakciónak? Milyen jellegûek a creagens - idõ , reakciósebesség- - idõ gõrbék?
26.	Milyen galváncella elektromotoros erejét mérte az aceton jódozás során? Hogyan lehetett ebbõl a jód koncentrációját kiszámítani?
27.	Milyen módszerrel határozta meg a jód koncentrációját az aceton jódozása során? Mi e módszer elõnye s mi a hátránya a jód tioszulfátos titrálásával szemben?
28.	Definiálja a sebesség-meghatározó lépés fogalmát! Mi(k) volt(ak) ez(ek)  az aceton jódozási reakciójánál?
29.	Definiálja az elemi reakció fogalmát! Volt-e ilyen az aceton jódozásának mechanizmusában?
30.	Milyen részfolyamatok játszódnak le az aceton jódozása során? Mikor és miért 0-ad rendű a reakció a jódra nézve?
31.	Irjon fel olyan kiindulási relatív koncentrációkat (a aceton , s sav és j jod) amikor a reakciósebesség növekszik és olyanokat, amikor a reakciósebesség csökken.
32.	Definiálja a független és a függõ komponens fogalmát (reakció-mechanizmus)!
33.	Az aceton jódozásának reakció-mechanizmusában hat komponens vesz részt.  Miért elegendő mindössze egyetlen komponens koncentrációját nyomonkövetni?
34.	Hogyan számította ki a független komponensek számát egy-egy rakciórendszerben?
35.	Definiálja a reakciósebesség és a reakciórend fogalmait! Hogyan határozott meg részrendet a laborban végzett mérésnél?
36.	Mi a feltétele az autokatalízis megnyilvánulásának az aceton jódozásánál? Indokoljon!
37.	Melyik komponens részrendjét és hogyan határozta meg az aceton jódozásánál?